RESOLUCIÓN do 8 de novembro de 2024 pola que se modifica parcialmente a Resolución conxunta do 1 de xullo de 2024, pola que se adxudican as axudas da Orde conxunta do 27 de decembro de 2023 que estableceu as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do SUG pola Unión Europea no marco do programa FSE+ Galicia 2021-2027, e procedeu á súa convocatoria para o exercicio de 2024 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 18/11/2024

A Orde do 27 de decembro de 2023 (DOG núm. 35, do 19 de febreiro de 2024), conxunta da Consellería de Cultura, Educación, Formación Profesional e Universidades e da Consellería de Economía, Industria e Innovación, establece as bases reguladoras e a convocatoria das axudas de apoio á etapa predoutoral nas universidades do SUG, nos organismos públicos de investigación de Galicia e noutras entidades do Sistema galego de I+D+i, en réxime de publicidade, obxectividade e concorrencia competitiva.
Estas axudas foron adxudicadas pola Resolución do 1 de xullo de 2024 (DOG núm. 133, do 10 de xullo).
A Orde do 27 de decembro de 2023 establece no seu artigo 20 que se poderá adxudicar unha nova axuda de acordo coa prelación sinalada na lista de espera sempre e cando a renuncia se produza antes do 30 de setembro de 2024.
No mesmo artigo 20 establécese que para cubrir estas renuncias se seguirá a prelación das listas de agarda definidas no artigo 11.7, tendo en conta que soamente poderán ser cubertas coas solicitudes da lista de espera do órgano instrutor en que se produza a renuncia. A persoa substituta quedará suxeita ás mesmas condicións e polo tempo restante de aproveitamento da axuda.
De acordo co anteriormente exposto,
Primeiro. Aceptar as renuncias presentadas ás axudas de apoio á etapa predoutoral da Resolución do 1 de xullo de 2024 (DOG 133/2024, do 10 de xullo) que se indican a seguir:
Segundo. Conforme o artigo 20.2 da orde de axudas (poderase adxudicar unha nova axuda de acordo coa prelación sinalada na lista de espera, sempre e cando a renuncia se produza antes do 30 de setembro de 2024) e con base no cadro do punto 1 anterior, adxudicar as axudas correspondentes ás persoas da lista de agarda con data de comezo prevista para os contratos do 1 de decembro de 2024:
Terceiro. A distribución resultante seguinte por universidades:
Cuarta. Pechar a lista de agarda.
Quinto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Cultura, Educación, Formación Profesional e Universidades, no prazo dun mes a partir do día seguinte ao da notificación da resolución, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 8 de novembro de 2024